ai4bharat/Pralekha huggingface dataset:
ಕಾರ್ಪೋರೇಟ್ ವ್ಯವಹಾರಗಳ ಸಚಿವಾಲಯ
ಕಂಪೆನಿಗಳ  ವಿಧೇಯಕ, 2019: ಸಂಪುಟದ ಅಂಗೀಕಾರ
ಕಂಪೆನಿಗಳ  ವಿಧೇಯಕ, 2019: ಸಂಪುಟದ ಅಂಗೀಕಾರ
ಪ್ರಧಾನ ಮಂತ್ರಿ ಶ್ರೀ ನರೇಂದ್ರ ಮೋದಿ ಅವರ ಅಧ್ಯಕ್ಷತೆಯಲ್ಲಿ ನಡೆದ ಕೇಂದ್ರ ಸಂಪುಟ ಸಭೆಯು ಕಂಪೆನಿಗಳ ಕಾಯ್ದೆ ,2013 ನ್ನು ತಿದ್ದುಪಡಿ ಮಾಡುವ ಕಂಪೆನಿಗಳ  ವಿಧೇಯಕ, 2019 ಕ್ಕೆ ಅಂಗೀಕಾರ ನೀಡಿತು.
ಈ ವಿಧೇಯಕವು ಸಾಲ ಮರುಪಾವತಿ ಮಾಡದಿರುವ ಆದರೆ ಆ ಬಗ್ಗೆ ವಸ್ತುನಿಷ್ಟವಾಗಿ ನಿರ್ಧರಿಸಲ್ಪಡುವ ಪ್ರಕರಣಗಳಲ್ಲಿ ಸಾಲ ಮರುಪಾವತಿ ಮಾಡದಿರುವುದನ್ನು ಅಪರಾಧ ಎಂದು ಪರಿಗಣಿಸುವ ಅಂಶವನ್ನು ತೆಗೆದುಹಾಕುತ್ತದೆ ಮತ್ತು ಅದರಲ್ಲಿ ವಂಚನೆಯ ಅಂಶವಿಲ್ಲದಿದ್ದರೆ ಹಾಗು ವ್ಯಾಪಕವಾದ ಸಾರ್ವಜನಿಕ ಹಿತಾಸಕ್ತಿ ಇಲ್ಲದಿದ್ದರೆ ಅದನ್ನು ಅಪರಾಧದ ವ್ಯಾಪ್ತಿಯಿಂದ ಹೊರಗಿಡುತ್ತದೆ. ಇದು ಮುಂದೆ ದೇಶದ ಅಪರಾಧ ನ್ಯಾಯ ವ್ಯವಸ್ಥೆಯನ್ನು ದಟ್ಟಣೆಯಿಂದ , ಒತ್ತಡದಿಂದ ಮುಕ್ತಗೊಳಿಸುತ್ತದೆ. ಈ ವಿಧೇಯಕವು ಕಾನೂನಿಗೆ ಬದ್ದವಾಗಿರುವ ಕಾರ್ಪೊರೇಟ್ ಸಂಸ್ಥೆಗಳಿಗೆ ಸುಲಲಿತ ಬದುಕಿನ ಅವಕಾಶವನ್ನು ಒದಗಿಸುತ್ತದೆ.
ಈ ಮೊದಲು , ಕಂಪೆನಿಗಳ  ಕಾಯ್ದೆ, 2015, ಕಾಯ್ದೆಯ ಕೆಲವು ಪ್ರಸ್ತಾವನೆಗಳನ್ನು ಕಾಯ್ದೆ ಅನುಷ್ಟಾನದಲ್ಲಿ ಎದುರಾಗುವ ಸಮಸ್ಯೆಗಳನ್ನು ನಿವಾರಿಸುವುದಕ್ಕಾಗಿ ತಿದ್ದುಪಡಿ ಮಾಡಲಾಗಿತ್ತು.
ಪ್ರಧಾನ ಮಂತ್ರಿಯವರ ಕಛೇರಿ
2023-2024ರ ಕೇಂದ್ರ ಬಜೆಟ್ ಗಾಗಿ ಚಿಂತನೆಗಳು ಮತ್ತು ಸಲಹೆಗಳನ್ನು ಪ್ರಧಾನಮಂತ್ರಿಯವರು ಆಹ್ವಾನಿಸಿದ್ದಾರೆ
2023-2024ರ ಕೇಂದ್ರ ಬಜೆಟ್ ಗಾಗಿ ಚಿಂತನೆಗಳು ಮತ್ತು ಸಲಹೆಗಳನ್ನು ಹಂಚಿಕೊಳ್ಳಲು ಪ್ರಧಾನಮಂತ್ರಿಯವರು ನಾಗರಿಕರಿಗೆ ಮನವಿ ಮಾಡಿದ್ದಾರೆ.
ಕೇಂದ್ರ ಹಣಕಾಸು ಸಚಿವೆ ಶ್ರೀಮತಿ ನಿರ್ಮಲಾ ಸೀತಾರಾಮನ್ ಅವರ ಟ್ವೀಟ್ ಸಂದೇಶಕ್ಕೆ ಸ್ಪಂದಿಸಿ ಪ್ರಧಾನಮಂತ್ರಿ ಅವರು ಈ ರೀತಿ ಟ್ವೀಟ್ ಮಾಡಿದ್ದಾರೆ:
"ನಿಮ್ಮ ಒಳನೋಟಗಳನ್ನು ಹಂಚಿಕೊಳ್ಳಿ..."
ಪ್ರಧಾನ ಮಂತ್ರಿಯವರ ಕಛೇರಿ
ಯು.ಕೆ.ಯ ಘನತೆವೆತ್ತ ದೊರೆ ಚಾರ್ಲ್ಸ್ III ಅವರೊಂದಿಗೆ ದೂರವಾಣಿಯಲ್ಲಿ ಮಾತನಾಡಿದ ಪ್ರಧಾನಮಂತ್ರಿ
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರಿಂದು ಯುನೈಟೆಡ್ ಕಿಂಗ್ಡಮ್ ನ ಘನತೆವೆತ್ತ ದೊರೆ ಮೂರನೇ ಚಾರ್ಲ್ಸ್ ಅವರೊಂದಿಗೆ ದೂರವಾಣಿಯಲ್ಲಿ ಮಾತನಾಡಿದರು.
ಯು.ಕೆ.ಯ ಸಾರ್ವಭೌಮ ಹುದ್ದೆಯನ್ನು ವಹಿಸಿಕೊಂಡ ನಂತರ ಘನತೆವೆತ್ತ ಮಹಾರಾಜರೊಂದಿಗೆ ಪ್ರಧಾನಮಂತ್ರಿಯವರು ನಡೆಸಿದ ಮೊದಲ ಸಂಭಾಷಣೆ ಇದಾಗಿದ್ದು, ಅತ್ಯಂತ ಯಶಸ್ವಿ ಆಡಳಿತಕ್ಕಾಗಿ ಮಹಾರಾಜರಿಗೆ ಪ್ರಧಾನಮಂತ್ರಿಯವರು ತಮ್ಮ ಶುಭ ಹಾರೈಕೆಗಳನ್ನು ತಿಳಿಸಿದರು.
ಹವಾಮಾನ ಕ್ರಮ, ಜೀವವೈವಿಧ್ಯದ ಸಂರಕ್ಷಣೆ, ಇಂಧನ-ಪರಿವರ್ತನೆಗೆ ಹಣಕಾಸು ಒದಗಿಸುವ ನಾವೀನ್ಯಪೂರ್ಣ ಪರಿಹಾರಗಳು ಸೇರಿದಂತೆ ಪರಸ್ಪರ ಹಿತಾಸಕ್ತಿಯ ಹಲವಾರು ವಿಷಯಗಳ ಕುರಿತು ದೂರವಾಣಿ ಸಂಭಾಷಣೆ ವೇಳೆ ಚರ್ಚಿಸಲಾಯಿತು. ಈ ವಿಷಯಗಳ ಬಗ್ಗೆ ದೊರೆಯ ಅಚಲ ಆಸಕ್ತಿ ಮತ್ತು ಸಮರ್ಥನೆಗೆ ಪ್ರಧಾನಮಂತ್ರಿಯವರು ಮೆಚ್ಚುಗೆ ವ್ಯಕ್ತಪಡಿಸಿದರು.
ಡಿಜಿಟಲ್ ಸಾರ್ವಜನಿಕ ಸರಕುಗಳ ಪ್ರಚಾರ ಸೇರಿದಂತೆ ಜಿ20 ಅಧ್ಯಕ್ಷ ಸ್ಥಾನಕ್ಕೆ ಭಾರತದ ಆದ್ಯತೆಗಳ ಬಗ್ಗೆ ಪ್ರಧಾನಮಂತ್ರಿಯವರು ಘನತೆವೆತ್ತ ದೊರೆಗೆ ವಿವರ ನೀಡಿದರು. ಲೈಫ್ ಅಭಿಯಾನ - ಪರಿಸರಕ್ಕಾಗಿ ಜೀವನಶೈಲಿಯ ಪ್ರಸ್ತುತತೆಯನ್ನು ವಿವರಿಸಿದ ಅವರು, ಇದರ ಮೂಲಕ ಭಾರತವು ಪರಿಸರಾತ್ಮಕವಾಗಿ ಸುಸ್ಥಿರ ಜೀವನಶೈಲಿಯನ್ನು ಉತ್ತೇಜಿಸಲು ಪ್ರಯತ್ನಿಸುತ್ತದೆ ಎಂದರು.
ಕಾಮನ್ ವೆಲ್ತ್ ರಾಷ್ಟ್ರಗಳ ಮತ್ತು ಅದರ ಕಾರ್ಯಚಟುವಟಿಕೆಯನ್ನು ಹೇಗೆ ಬಲಪಡಿಸುವುದು ಎಂಬುದರ ಬಗ್ಗೆಯೂ ನಾಯಕರು ಅಭಿಪ್ರಾಯಗಳನ್ನು ಹಂಚಿಕೊಂಡರು. ಎರಡೂ ದೇಶಗಳ ನಡುವೆ "ಜೀವಂತ ಸೇತುವೆ"ಯಾಗಿ ಕಾರ್ಯನಿರ್ವಹಿಸುವಲ್ಲಿ ಮತ್ತು ದ್ವಿಪಕ್ಷೀಯ ಸಂಬಂಧಗಳನ್ನು ಶ್ರೀಮಂತಗೊಳಿಸುವಲ್ಲಿ ಯುಕೆಯಲ್ಲಿನ ಭಾರತೀಯ ಸಮುದಾಯದ ಪಾತ್ರವನ್ನು ಅವರು ಶ್ಲಾಘಿಸಿದರು.
|
ಪ್ರಧಾನ ಮಂತ್ರಿಯವರ ಕಛೇರಿ
|
ಇಸ್ರೇಲ್ ಪ್ರಧಾನಮಂತ್ರಿಯವರ ಭಾರತ ಭೇಟಿ ವೇಳೆ  ಅಂಕಿತ ಹಾಕಲಾದ ಎಂ.ಓ.ಯು/ಒಪ್ಪಂದಗಳ ಪಟ್ಟಿ
ಇಸ್ರೇಲ್ ಪ್ರಧಾನಮಂತ್ರಿಯವರ ಭಾರತ ಭೇಟಿ ವೇಳೆ  ಅಂಕಿತ ಹಾಕಲಾದ ಎಂ.ಓ.ಯು/ಒಪ್ಪಂದಗಳ ಪಟ್ಟಿ
|
|
ಕ್ರ.ಸಂ
|
|
ಎಂ.ಓ.ಯು/ಒಪ್ಪಂದ/ಎಲ್.ಓ.ಐ
|
|
ವಿನಿಮಯ ಮಾಡಿಕೊಂಡವರು
|
|
|
|
|
|
ಭಾರತದ ಕಡೆ
|
|
ಇಸ್ರೇಲ್ ಕಡೆ
|
|
1
|
|
ಭಾರತ ಮತ್ತು ಇಸ್ರೇಲ್ ನಡುವೆ ಸೈಬರ್ ಭದ್ರತೆ ಸಹಕಾರ ಕುರಿತ ಎಂ.ಓ.ಯು.
|
|
ಶ್ರೀ ವಿಜಯ್ ಗೋಖಲೆ, ಕಾರ್ಯದರ್ಶಿ 
|
|
ಶ್ರೀ ಯುವಲ್ ರೊಟೆಮ್, ಮಹಾ ನಿರ್ದೇಶಕರು, ಎಂ.ಓ.ಎಫ್.ಎ, ಇಸ್ರೇಲ್ ಸರ್ಕಾರ.
|
|
2
|
|
ತೈಲ ಮತ್ತು ಅನಿಲ ವಲಯದಲ್ಲಿನ ಸಹಕಾರಕ್ಕಾಗಿ ಪೆಟ್ರೋಲಿಯಂ ಮತ್ತು ನೈಸರ್ಗಿಕ ಅನಿಲ ಸಚಿವಾಲಯ ಮತ್ತು ಇಂಧನ ಸಚಿವಾಲಯಗಳ ನಡುವೆ ಎಂ.ಓ.ಯು.
|
|
ಶ್ರೀ ವಿಜಯ್ ಗೋಖಲೆ, ಕಾರ್ಯದರ್ಶಿ 
|
|
ಶ್ರೀ ಡೇನಿಯಲ್ ಕಾರ್ಮನ್, ಭಾರತದಲ್ಲಿನ ಇಸ್ರೇಲ್ ರಾಯಭಾರಿ
|
|
3
|
|
ವಾಯು ಸಾರಿಗೆ ಒಪ್ಪಂದದ ತಿದ್ದುಪಡಿಗಳ ಕುರಿತಂತೆ ಭಾರತ ಮತ್ತು ಇಸ್ರೇಲ್ ನಡುವೆ ಶಿಷ್ಟಾಚಾರ.
|
|
ಶ್ರೀ ರಾಜೀವ್ ನಾಯನ್ ಚೌಬೆ, ಕಾರ್ಯದರ್ಶಿ ನಾಗರಿಕ ವಿಮಾನಯಾನ
|
|
ಶ್ರೀ ಡೇನಿಯಲ್ ಕಾರ್ಮನ್, ಭಾರತದಲ್ಲಿನ ಇಸ್ರೇಲ್ ರಾಯಭಾರಿ
|
|
4
|
|
ಭಾರತ ಮತ್ತು ಇಸ್ರೇಲ್ ನಡುವೆ ಚಲನಚಿತ್ರ ಸಹ ನಿರ್ಮಾಣ ಕುರಿತ ಒಪ್ಪಂದ
|
|
ಶ್ರೀ ಎನ್.ಕೆ. ಸಿನ್ಹಾ, ಕಾರ್ಯದರ್ಶಿ, ಸಮಾಚಾರ ಮತ್ತು ಪ್ರಸಾರ ಸಚಿವಾಲಯ
|
|
ಶ್ರೀ ಡೇನಿಯಲ್ ಕಾರ್ಮನ್, ಭಾರತದಲ್ಲಿನ ಇಸ್ರೇಲ್ ರಾಯಭಾರಿ
|
|
5
|
|
ಆಯುಷ್ ಸಚಿವಾಲಯದ, ಹೊಮಿಯೋಪತಿ ಕೇಂದ್ರೀಯ ಸಂಶೋಧನಾ ಮಂಡಳಿ ಮತ್ತು ಸಮಗ್ರ ಪೂರಕ ವೈದ್ಯಕೀಯ ಕುರಿತ ಕೇಂದ್ರ, ಶಾರೆ ಝೆಡೆಕ್ ವೈದ್ಯಕೀಯ ಕೇಂದ್ರಗಳ ನಡುವೆ ಹೋಮಿಯೋಪತಿ ಔಷಧ ಸಂಶೋಧನೆ ಕ್ಷೇತ್ರದಲ್ಲಿನ ಸಹಕಾರಕ್ಕಾಗಿ ಎಂ.ಓ.ಯು.
|
|
ವಿದ್ಯಾ ರಾಜೇಶ್ ಕೊಟೇಚ, ಕಾರ್ಯದರ್ಶಿ, ಆಯುಷ್ ಸಚಿವಾಲಯ
|
|
ಶ್ರೀ ಡೇನಿಯಲ್ ಕಾರ್ಮನ್, ಭಾರತದಲ್ಲಿನ ಇಸ್ರೇಲ್ ರಾಯಭಾರಿ
|
|
6
|
|
ಭಾರತೀಯ ಬಾಹ್ಯಾಕಾಶ ವಿಜ್ಞಾನ ಮತ್ತು ತಂತ್ರಜ್ಞಾನ  ಮತ್ತು ಇಸ್ರೇಲ್ ನ ಟೆಕ್ ನಿಯನ್ ತಾಂತ್ರಿಕ ಸಂಸ್ಥೆ ನಡುವೆ ಬಾಹ್ಯಾಕಾಶ ಕ್ಷೇತ್ರದ ಸಹಕಾರಕ್ಕಾಗಿ ಎಂ.ಓ.ಯು.
|
|
ಡಾ. ವಿ.ಕೆ. ದಡ್ವಾಲ್, ಐಐಎಸ್.ಟಿ. ನಿರ್ದೇಶಕರು
|
|
ಶ್ರೀ ಡೇನಿಯಲ್ ಕಾರ್ಮನ್, ಭಾರತದಲ್ಲಿನ ಇಸ್ರೇಲ್ ರಾಯಭಾರಿ
|
|
7
|
|
ಇನ್ವೆಸ್ಟ್ ಇಂಡಿಯಾ ಮತ್ತು ಇಸ್ರೇಲ್ ನಲ್ಲಿ ಹೂಡಿಕೆ ಕುರಿತು ಉದ್ದೇಶದ ಒಪ್ಪಂದ
|
|
ಶ್ರೀ ದೀಪಕ್ ಬಾಗ್ಲಾ, ವ್ಯವಸ್ಥಾಪಕ ನಿರ್ದೇಶಕರು ಮತ್ತು ಸಿಇಓ, ಇನ್ವೆಸ್ಟ್ ಇಂಡಿಯಾ
|
|
ಶ್ರೀ ಡೇನಿಯಲ್ ಕಾರ್ಮನ್, ಭಾರತದಲ್ಲಿನ ಇಸ್ರೇಲ್ ರಾಯಭಾರಿ
|
|
8
|
|
ಐಓಸಿಎಲ್ ಮತ್ತು ಫಿನೆರ್ಜಿ ಲಿ., ನಡುವೆ ಮೆಟಲ್ – ಏರ್ ಬ್ಯಾಟರಿ ಕ್ಷೇತ್ರದಲ್ಲಿನ ಸಹಕಾರಕ್ಕಾಗಿ ಆಶಯ ಪತ್ರ.
|
|
ಶ್ರೀ ಸಂಜೀವ್ ಸಿಂಗ್, ಐ.ಓ.ಸಿ.ಎಲ್. ಅಧ್ಯಕ್ಷರು.
|
|
ಶ್ರೀ ಡೇನಿಯಲ್ ಕಾರ್ಮನ್, ಭಾರತದಲ್ಲಿನ ಇಸ್ರೇಲ್ ರಾಯಭಾರಿ
|
|
9
|
|
ಐಓಸಿಎಲ್ ಮತ್ತು ಯೇದ ಸಂಶೋಧನೆ ಮತ್ತು ಅಭಿವೃದ್ಧಿ ಕಂ. ಲಿ., ನಡುವೆ ಕೇಂದ್ರೀಕೃತ ಸೌರ ಶಾಖ ತಂತ್ರಜ್ಞಾನ ಕುರಿತ ಸಹಕಾರಕ್ಕಾಗಿ ಆಶಯ ಪತ್ರ.
|
|
ಶ್ರೀ ಸಂಜೀವ್ ಸಿಂಗ್, ಐ.ಓ.ಸಿ.ಎಲ್. ಅಧ್ಯಕ್ಷರು.
|
|
ಶ್ರೀ ಡೇನಿಯಲ್ ಕಾರ್ಮನ್, ಭಾರತದಲ್ಲಿನ ಇಸ್ರೇಲ್ ರಾಯಭಾರಿ
ವಾರ್ತಾ ಮತ್ತು ಪ್ರಸಾರ ಸಚಿವಾಲಯ
ದೂರ ಸಂಪರ್ಕ ಇಲಾಖೆ ಉಚಿತ ಅಂತರ್ಜಾಲ ಒದಗಿಸುತ್ತಿಲ್ಲ
ದೂರ ಸಂಪರ್ಕ ಇಲಾಖೆ ಉಚಿತ ಅಂತರ್ಜಾಲ ಒದಗಿಸುತ್ತಿಲ್ಲ
ಅಕ್ಟೋಬರ್ 15ರ ವರೆಗೆ ಹೋಟೆಲ್ ಗಳನ್ನು ಮುಚ್ಚಲು ಪ್ರವಾಸೋದ್ಯಮ ಇಲಾಖೆ ನಿರ್ದೇಶನ ನೀಡಿಲ್ಲ
ಮೇ 3, 2020 ರ ವರೆಗೆ ದೂರ ಸಂಪರ್ಕ ಇಲಾಖೆ ಎಲ್ಲ ಬಳಕೆದಾರರಿಗೆ ಉಚಿತ ಅಂತರ್ಜಾಲ  ಸೌಲಭ್ಯ ನೀಡುತ್ತಿಲ್ಲ ಎಂದು ಭಾರತ ಸರ್ಕಾರದ ವಾರ್ತಾ ಶಾಖೆ  ಸತ್ಯಾಂಶ ಪರೀಕ್ಷಾ ವಿಭಾಗ  ಇಂದು ಟ್ವೀಟ್ ಮೂಲಕ ಸ್ಪಷ್ಟಪಡಿಸಿದೆ. ಎಲ್ಲರೂ ಮನೆಯಿಂದ ಕೆಲಸ ಮಾಡಲು ಸಾಧ್ಯವಾಗುವಂತೆ, ಇಲಾಖೆಯಿಂದ ಉಚಿತ ಅಂತರ್ಜಾಲ ಒದಗಿಸಲಾಗುತ್ತಿದೆ ಮತ್ತು ನೀಡಿದ ಲಿಂಕ್ ಅನ್ನು ಕ್ಲಿಕ್ ಮಾಡುವುದರಿಂದ ಇದನ್ನು ಪಡೆಯಬಹುದು ಎಂದು ಸುಳ್ಳು ವದಂತಿ ಹಬ್ಬಿಸಲಾಗಿತ್ತು. ಪಿಐಬಿ ಫ್ಯಾಕ್ಟ್ ಚೆಕ್ ಈ ಮಾಹಿತಿ ಸುಳ್ಳು ಮತ್ತು ಒದಗಿಸಿರುವ ಲಿಂಕ್ ಒಂದು ಮೋಸ ಎಂದು ಸ್ಪಷ್ಟಪಡಿಸಿದೆ.
https://twitter.com/PIBFactCheck/status/1252933594579824643?s=20
ಮತ್ತೊಂದೆಡೆ, ಯಾವುದೇ ಕಂಪೆನಿಯ ಸಿಬ್ಬಂದಿ ಕೊವಿಡ್-19 ಪರೀಕ್ಷೆಯಲ್ಲಿ ಫಲಿತಾಂಶ ಪಾಸಿಟಿವ್ ಬಂದರೆ, ಆ ಕಂಪೆನಿಯ ನಿರ್ದೇಶಕರು ಮತ್ತು ನಿರ್ವಹಣಾ ಸಿಬ್ಬಂದಿಗೆ ದಂಡ ವಿಧಿಸಲಾಗುವುದು ಎಂಬ ಮಾಧ್ಯಮದ ವರದಿಗಳು ಸುಳ್ಳು ಎಂದು ಗೃಹ ಸಚಿವಾಲಯ ಸ್ಪಷ್ಟಪಡಿಸಿದೆ. ಹಾಗೂ, ಉದ್ಯೋಗದಾತರ ಒಪ್ಪಿಗೆ, ಅರಿವು ಅಥವಾ ನಿರ್ಲಕ್ಷ್ಯದಿಂದ ಅಪರಾಧವೆಸೆಗಿದರೆ, ದಂಡ ವಿಧಿಸಲಾಗುತ್ತದೆ ಎಂದು ಮಾರ್ಗಸೂಚಿಯಲ್ಲಿ ಪ್ರಕಟಿಸಲಾಗಿದೆ. ಪಿಐಬಿ ಫ್ಯಾಕ್ಟ್ ಚೆಕ್ ಇದರ ಕುರಿತು ಟ್ವೀಟ್ ಮಾಡಿರುವದನ್ನು ಕೆಳಗಿನ ಲಿಂಕ್ ನಲ್ಲಿ ಕಾಣಬಹುದು
https://twitter.com/PIB_India/status/1252861361777897472?s=20
ಗೃಹ ಸಚಿವಾಲಯದ ವಕ್ತಾರರು ಟ್ವೀಟ್ ಮೂಲಕ ಸ್ಪಷ್ಟನೆ ನೀಡಿರುವದನ್ನು ಕೆಳಗಿನ ಲಿಂಕ್ ನಲ್ಲಿ ಪಡೆಯಬಹುದು
https://twitter.com/PIBHomeAffairs/status/1252897072526704640?s=20
ಮತ್ತೊಂದು ಪ್ರಕರಣದಲ್ಲಿ, ಕೊರೊನಾ ವೈರಸ್ ಬಿಕ್ಕಟ್ಟಿನಿಂದಾಗಿ 15, ಅಕ್ಟೋಬರ್ 2020 ರ ವರೆಗೆ ಹೋಟೆಲ್ ಗಳನ್ನು ಮುಚ್ಚುವಂತೆ, ಪ್ರವಾಸೋದ್ಯಮ ಸಚಿವಾಲಯ ಯಾವುದೇ ಪತ್ರ ನೀಡಿಲ್ಲ ಎಂದು ಪಿಐಬಿ ಫ್ಯಾಕ್ಟ್ ಚೆಕ್ ತನ್ನ ಸ್ಪಷ್ಟೀಕರಣದಲ್ಲಿ ಪುನರುಚ್ಚರಿಸಿದೆ
https://twitter.com/PIBFactCheck/status/1252888187363442689?s=20
ಅಸ್ಸಾಂನ ಸ್ಥಳೀಯರು ನಿರೋಧಕ ಶಕ್ತಿ ಹೊಂದಿರುವುದರ ಬಗ್ಗೆ ಐಸಿಎಂಆರ್ ಅಧ್ಯಯನ ನಡೆಸುತ್ತಿಲ್ಲ ಎಂಬುದರ ಕುರಿತು ಅಸ್ಸಾಂನ ಪ್ರಾದೇಶಿಕ ಪಿಐಬಿ ವಿಭಾಗ ಗಮನ ಸೆಳೆದಿದೆ. ಅಸ್ಸಾಂನ ಸ್ಥಳೀಯರು ರೋಗ ನಿರೋಧಕ ಶಕ್ತಿ ಹೊಂದಿರುವುದರಿಂದ ಅವರಿಗೆ ಕೊವಿಡ್-19 ಸೋಂಕು ತಗುಲಿಲ್ಲ ಮತ್ತು ಇದರಿಂದಾಗಿ ಐಸಿಎಂಆರ್ ಅಂತಹ ಜನರ ತಳಿಶಾಸ್ತ್ರವನ್ನು ಅಧ್ಯಯನ ಮಾಡಲು ಪ್ರೇರೇಪಿಸಿದೆ ಎಂಬ ಟ್ವೀಟ್ ಗೆ, ಈ ಟ್ವೀಟ್ ಫ್ಯಾಕ್ಟ್ ಚೆಕ್ ಪ್ರತಿಕ್ರಿಯೆಯಾಗಿದೆ.
https://twitter.com/PIB_Guwahati/status/1252932862971707392?s=20
ಹಿನ್ನೆಲೆ
ಸಾಮಾಜಿಕ ಮಾಧ್ಯಮದಲ್ಲಿ ನಕಲಿ ಸುದ್ದಿಗಳ ಹರಡುವಿಕೆಯನ್ನು ಪರಿಶೀಲಿಸಲು ಮತ್ತು ಸರ್ವೋಚ್ಚ ನ್ಯಾಯಾಲಯದ ಆದೇಶಗಳನ್ನು ಪಾಲಿಸಲು, ಸಾಮಾಜಿಕ ಮಾಧ್ಯಮದಲ್ಲಿ ವೈರಲ್ ಆಗುತ್ತಿರುವ ವದಂತಿಗಳನ್ನ ತಡೆಯಲು ಪಿಐಬಿ ಪ್ರತ್ಯೇಕ ವಿಭಾಗವನ್ನು ಸ್ಥಾಪಿಸಿದೆ. ಸಾಮಾಜಿಕ ಮಾಧ್ಯಮದ ವಿವಿಧ ವೇದಿಕೆಗಳಲ್ಲಿ ಬಿತ್ತರಿಸುವ ಸುದ್ದಿಗಳನ್ನು ಸತತವಾಗಿ ಪರಿವೀಕ್ಷಿಸುವ ಟ್ವಿಟರ್ ಹ್ಯಾಂಡಲ್ ‘ಪಿಐಬಿ ಫ್ಯಾಕ್ಟ್ ಚೆಕ್’ ಆಗಿದೆ ಮತ್ತು ನಕಲಿ ಸುದ್ದಿಗಳ ಕುರಿತು ಜಾಗೃತಿಮೂಡಿಸಲು ಆ ವಿಷಯಗಳ ಕುರಿತು ಸಮಗ್ರ ಪರಿಶೀಲನೆ ನಡೆಸುತ್ತದೆ. ಇದಲ್ಲದೆ, ‘ಪಿಐಬಿ_ಇಂಡಿಯಾ’ ಹ್ಯಾಂಡಲ್ ಮತ್ತು ವಿವಿಧ ಪಿಐಬಿ ಪ್ರಾದೇಶಿಕ ವಿಭಾಗಗಳ ಟ್ವಿಟರ್ ನ ಹ್ಯಾಂಡಲ್ ಗಳು, ಟ್ವಿಟರ್ ನಲ್ಲಿ ಯಾವುದೇ ವಿಷಯದ ಅಧಿಕೃತ ಮತ್ತು ಪ್ರಾಮಾಣಿಸಿದ ವಿಷಯಗಳನ್ನು ಟ್ವಿಟರ್ ಸಮುದಾಯದ ಹಿತದೃಷ್ಠಿಯಿಂದ #ಪಿಐಬಿಫ್ಯಾಕ್ಟ್ ಚೆಕ್ ಎಂಬ ಹ್ಯಾಶ್ ಟ್ಯಾಗ್ ಬಳಸಿ ಪೋಸ್ಟ್ ಮಾಡುತ್ತಿವೆ.
ಯಾವುದೇ ವ್ಯಕ್ತಿ, ಯಾವುದೇ ಲಿಖಿತ, ಧ್ವನಿ ಮತ್ತು ವಿಡಿಯೊ ಸೇರಿದಂತೆ ಸಾಮಾಜಿಕ ಮಾಧ್ಯಮದ ಸಂದೇಶವನ್ನು ಪ್ರಮಾಣೀಕರಣ ಪರೀಕ್ಷೆಗಾಗಿ ಪಿಐಬಿಫ್ಯಾಕ್ಟ್ ಚೆಕ್ ಗೆ ಸಲ್ಲಿಸಬಹುದಾಗಿದೆ. ಇವುಗಳನ್ನು https://factcheck.pib.gov.in/ ಆನ್ ಪೋರ್ಟಲ್ ನಲ್ಲಿ ಅಥವಾ ವಾಟ್ಸ್ ಪ್ ಸಂಖ್ಯೆ +918799711259 ಗೆ ಅಥವಾ ಮಿಂಚಂಚೆ -pibfactcheck[at]gmail[dot]com ಮೂಲಕವೂ ಸಲ್ಲಿಸಬಹುದಾಗಿದೆ. ಈ ವಿವರಗಳು ಪಿಐಬಿ ಜಾಲತಾಣ https://pib.gov.in ದಲ್ಲೂ ಲಭ್ಯವಿದೆ.
ಹಣಕಾಸು ಸಚಿವಾಲಯ
2021-22 ರ 2 ನೇ ತ್ರೈಮಾಸಿಕದವರೆಗಿನ ಬಂಡವಾಳ ವೆಚ್ಚದ ಗುರಿ ಸಾಧನೆ ಮಾಡಿದ 7 ರಾಜ್ಯಗಳು
ಹೆಚ್ಚುವರಿ 16,691 ಕೋಟಿ ರೂ. ಸಾಲ ಪಡೆಯಲು ಅನುಮತಿ
ಛತ್ತೀಸ್ಗಢ, ಕೇರಳ, ಮಧ್ಯಪ್ರದೇಶ, ಮೇಘಾಲಯ, ಪಂಜಾಬ್, ರಾಜಸ್ಥಾನ ಮತ್ತು ತೆಲಂಗಾಣ ರಾಜ್ಯಗಳು 2021-22ರ 2ನೇ ತ್ರೈಮಾಸಿಕದವರೆಗಿನ ಬಂಡವಾಳ ವೆಚ್ಚಕ್ಕಾಗಿ ಹಣಕಾಸು ಸಚಿವಾಲಯ ನಿಗದಿಪಡಿಸಿದ ಗುರಿಯನ್ನು ಸಾಧಿಸಿವೆ. ಪ್ರೋತ್ಸಾಹಧನವಾಗಿ, ಈ ರಾಜ್ಯಗಳು 16,691 ಕೋಟಿ ರೂ. ಹೆಚ್ಚುವರಿ ಸಾಲ ಪಡೆಯಲು ವೆಚ್ಚ ಇಲಾಖೆ ಅನುಮತಿ ಶುಕ್ರವಾರ ನೀಡಿದೆ. ನೀಡಲಾದ ಹೆಚ್ಚುವರಿ ಮುಕ್ತ ಮಾರುಕಟ್ಟೆಯ ಸಾಲದ ಅನುಮತಿಯು ಒಟ್ಟು ರಾಜ್ಯ ದೇಶೀಯ ಉತ್ಪನ್ನದ  ಶೇ.0.5 ಕ್ಕೆ ಸಮನಾಗಿರುತ್ತದೆ. ಹೀಗೆ ಲಭ್ಯವಾಗುವ ಹೆಚ್ಚುವರಿ ಹಣಕಾಸು ಸಂಪನ್ಮೂಲವು ರಾಜ್ಯಗಳು ತಮ್ಮ ಬಂಡವಾಳ ವೆಚ್ಚವನ್ನು ಮತ್ತಷ್ಟು ಹೆಚ್ಚಿಸಲು ಸಹಾಯ ಮಾಡುತ್ತದೆ. ಹೆಚ್ಚುವರಿ ಸಾಲಕ್ಕೆ ಅನುಮತಿ ನೀಡಲಾಗಿರುವ ರಾಜ್ಯವಾರು ವಿವರಗಳು ಹೀಗಿವೆ:
|
|
ಕ್ರ.ಸಂ.
|
|
ರಾಜ್ಯ
|
|
ಮೊತ್ತ 
|
|
1
|
|
ಛತ್ತೀಸ್ಗಢ
|
|
895
|
|
2
|
|
ಕೇರಳ
|
|
2,256
|
|
3
|
|
ಮಧ್ಯಪ್ರದೇಶ
|
|
2,590
|
|
4
|
|
ಮೇಘಾಲಯ
|
|
96
|
|
5
|
|
ಪಂಜಾಬ್
|
|
2,869
|
|
6
|
|
ರಾಜಸ್ಥಾನ
|
|
2,593
|
|
7
|
|
ತೆಲಂಗಾಣ
|
|
5,392
ಬಂಡವಾಳದ ವೆಚ್ಚವು ಹೆಚ್ಚಿನ ಗುಣಕ ಪರಿಣಾಮವನ್ನು ಹೊಂದಿದೆ, ಆರ್ಥಿಕತೆಯ ಭವಿಷ್ಯದ ಉತ್ಪಾದನಾ ಸಾಮರ್ಥ್ಯವನ್ನು ಹೆಚ್ಚಿಸುತ್ತದೆ ಮತ್ತು ಆರ್ಥಿಕ ಬೆಳವಣಿಗೆಯ ದರವನ್ನು ಹೆಚ್ಚಿಸುತ್ತದೆ. ಅಂತೆಯೇ, 2021-22 ಕ್ಕೆ ರಾಜ್ಯಗಳಿಗೆ ಜಿ ಎಸ್ ಡಿ ಪಿ ಯ ಶೇ.4 ರಷ್ಟು ಇರುವ ನಿವ್ವಳ ಸಾಲದ ಮಿತಿಯನ್ನು , 2021-22 ರ ಅವಧಿಯಲ್ಲಿ ಬಂಡವಾಳ ವೆಚ್ಚಕ್ಕಾಗಿ ಜಿ ಎಸ್ ಡಿ ಪಿ ಯ ಶೇ.0.50 ರವರೆಗೆ ಹೆಚ್ಚಿಸಲಾಗುತ್ತದೆ. ಈ ಹೆಚ್ಚಿನ ಸಾಲಕ್ಕೆ ಅರ್ಹತೆ ಪಡೆಯಲು ವೆಚ್ಚ ಇಲಾಖೆಯು ಪ್ರತಿ ರಾಜ್ಯಕ್ಕೆ ಹೆಚ್ಚಿನ ಬಂಡವಾಳ ವೆಚ್ಚದ ಗುರಿಯನ್ನು ನಿಗದಿಪಡಿಸಿದೆ.
ಹೆಚ್ಚಿನ ಸಾಲಕ್ಕೆ ಅರ್ಹರಾಗಲು, ರಾಜ್ಯಗಳು 2021-22ರ ಮೊದಲ ತ್ರೈಮಾಸಿಕದ ಅಂತ್ಯದ ವೇಳೆಗೆ 2021-22 ಕ್ಕೆ ನಿಗದಿಪಡಿಸಿದ ಗುರಿಯ ಕನಿಷ್ಠ 15 ಪ್ರತಿಶತವನ್ನು ಸಾಧಿಸಬೇಕು, ಎರಡನೇ ತ್ರೈಮಾಸಿಕದ ಅಂತ್ಯದ ವೇಳೆಗೆ 45 ಪ್ರತಿಶತ, ಮೂರನೇ ತ್ರೈಮಾಸಿಕದ ಅಂತ್ಯದ ವೇಳೆಗೆ 70 ಪ್ರತಿಶತ ಮತ್ತು 31ನೇ ಮಾರ್ಚ್ 2022 ರ ವೇಳೆಗೆ ಶೇ.100 ರಷ್ಟು ಪ್ರಗತಿ ಸಾಧಿಸಬೇಕು.
ಇದಕ್ಕೂ ಮೊದಲು, ಸೆಪ್ಟೆಂಬರ್ 2021 ರಲ್ಲಿ ಕೈಗೊಂಡ ಮೊದಲ ಸುತ್ತಿನ ಪರಿಶೀಲನೆಯ ನಂತರ, 2021-22 ರ ಮೊದಲ ತ್ರೈಮಾಸಿಕಕ್ಕೆ ನಿಗದಿಪಡಿಸಲಾದ ಬಂಡವಾಳ ವೆಚ್ಚದ ಗುರಿಯನ್ನು ಸಾಧಿಸಿದ 11 ರಾಜ್ಯಗಳಿಗೆ 15,721 ಕೋಟಿ ರೂ. ಹೆಚ್ಚುವರಿ ಸಾಲಕ್ಕೆ ಅನುಮತಿಯನ್ನು ನೀಡಲಾಗಿತ್ತು. ಹೀಗಾಗಿ, ಬಂಡವಾಳ ವೆಚ್ಚದ ಎರಡು ಸುತ್ತಿನ ಪರಿಶೀಲನೆಯ ನಂತರ, ಒಟ್ಟು 32,412 ಕೋಟಿ ರೂ.ಹೆಚ್ಚುವರಿ ಸಾಲದ ಅನುಮತಿಯನ್ನು ರಾಜ್ಯಗಳಿಗೆ ನೀಡಿದಂತಾಗಿದೆ.
ರಾಜ್ಯಗಳ ಬಂಡವಾಳ ವೆಚ್ಚದ ಈ ಸುತ್ತಿನ ಪರಿಶೀಲನೆಯಲ್ಲಿ, 30ನೇ ಸೆಪ್ಟೆಂಬರ್, 2021 ರವರೆಗೆ 22 ರಾಜ್ಯಗಳ ಬಂಡವಾಳ ವೆಚ್ಚ ಸಾಧನೆಯನ್ನು ಮೌಲ್ಯಮಾಪನ ಮಾಡಲಾಗಿದೆ, ಇವುಗಳ ನೈಜ ಬಂಡವಾಳ ವೆಚ್ಚದ ಅಂಕಿಅಂಶಗಳು ಲಭ್ಯವಿದೆ. ಉಳಿದ 6 ರಾಜ್ಯಗಳ ಅರ್ಹತೆಯನ್ನು ಭಾರತದ ಮಹಾ ಲೆಕ್ಕ ಪರಿಶೋಧಕರು  ಡೇಟಾ ಲಭ್ಯತೆಯ ಮೇಲೆ ಮೌಲ್ಯಮಾಪನ ಮಾಡುತ್ತಾರೆ.
2021-22ರ ಮೊದಲ ಮೂರು ತ್ರೈಮಾಸಿಕಗಳಲ್ಲಿ ರಾಜ್ಯವು ಮಾಡಿದ ಬಂಡವಾಳ ವೆಚ್ಚದ ಆಧಾರದ ಮೇಲೆ ಮೂರನೇ ಸುತ್ತಿನ ಪರಿಶೀಲನೆಯನ್ನು ಮಾರ್ಚ್, 2022 ರಲ್ಲಿ ಕೈಗೊಳ್ಳಲಾಗುವುದು. 31ನೇ ಡಿಸೆಂಬರ್ 2021 ರೊಳಗೆ ಗುರಿಯ ಕನಿಷ್ಠ 70 ಪ್ರತಿಶತದಷ್ಟು ನೈಜ ಬಂಡವಾಳ ವೆಚ್ಚವನ್ನು ಸಾಧಿಸುವ ರಾಜ್ಯಗಳಿಗೆ ಜಿ ಎಸ್ ಡಿ ಪಿ ಯ 0.50 ಪ್ರತಿಶತದಷ್ಟು ಬಂಡವಾಳ ವೆಚ್ಚ-ಸಂಯೋಜಿತ ಸಾಲದ ಮಿತಿಯನ್ನು ಅನುಮತಿಸಲಾಗುತ್ತದೆ.
ಜೂನ್, 2022 ರಲ್ಲಿ ರಾಜ್ಯಗಳ ನೈಜ ಬಂಡವಾಳ ವೆಚ್ಚದ ಅಂತಿಮ ಪರಿಶೀಲನೆ ನಡೆಯುತ್ತದೆ. 2021-22ನೇ ವರ್ಷದ ಉದ್ದೇಶಿತ ಬಂಡವಾಳ ವೆಚ್ಚಕ್ಕೆ ಹೋಲಿಸಿದರೆ 2021-22 ರ ವಾಸ್ತವಿಕ ಬಂಡವಾಳ ವೆಚ್ಚದಲ್ಲಿ ಯಾವುದೇ ಕೊರತೆ ಇದ್ದರೆ, 2022-23ನೇ ಸಾಲಿಗೆ ರಾಜ್ಯದ ಸಾಲದ ಮಿತಿಯನ್ನು ಸರಿಹೊಂದಿಸಲಾಗುತ್ತದೆ.
ವಾಣಿಜ್ಯ ಮತ್ತು ಕೈಗಾರಿಕಾ ಸಚಿವಾಲಯ
ಆಹಾರ ಸಂಸ್ಕರಣ ಕೈಗಾರಿಕಾ ಸಚಿವರ ಜೊತೆಯಲ್ಲಿ ಎಸ್.ಜಿ.ಪಿ.ಸಿ. ನಿಯೋಗದಿಂದ ಪ್ರಧಾನ ಮಂತ್ರಿಗಳ ಭೇಟಿ.
ಆಹಾರ ಸಂಸ್ಕರಣ ಕೈಗಾರಿಕಾ ಸಚಿವರ ಜೊತೆಯಲ್ಲಿ ಎಸ್.ಜಿ.ಪಿ.ಸಿ. ನಿಯೋಗದಿಂದ ಪ್ರಧಾನ ಮಂತ್ರಿಗಳ ಭೇಟಿ.
ಕೇಂದ್ರ ಆಹಾರ ಸಂಸ್ಕರಣಾ ಕೈಗಾರಿಕಾ ಸಚಿವರಾದ ಶ್ರೀಮತಿ ಹರ್ಶಿಮ್ರಾತ್ ಕೌರ್ ಬಾದಲ್ ನೇತೃತ್ವದಲ್ಲಿ ನಿಯೋಗವು ಇಂದು ಪ್ರಧಾನ ಮಂತ್ರಿ ಶ್ರೀ ನರೇಂದ್ರ ಮೋದಿ ಅವರನ್ನು ಭೇಟಿ ಮಾಡಿತು. ನಿಯೋಗದಲ್ಲಿ ಶಿರೋಮಣಿ ಗುರುದ್ವಾರ ಪ್ರಬಂಧಕ ಸಮಿತಿಯ ಸದಸ್ಯರು ಇದ್ದರು.
ನಿಯೋಗವು ಕೇಂದ್ರ ಸರಕಾರದ ಯೋಜನೆಯಾದ ’ಸೇವಾ ಭೋಜ ಯೋಜನಾ’ ಕ್ಕಾಗಿ ಪ್ರಧಾನ ಮಂತ್ರಿಯವರನ್ನು ಅಭಿನಂದಿಸಿತು. ಗುರುದ್ವಾರಗಳು ಸೇರಿದಂತೆ ಧಾರ್ಮಿಕ ದತ್ತಿ ಸಂಸ್ಥೆಗಳು ಉಚಿತವಾಗಿ ನೀಡುವ ಪ್ರಸಾದ ಮತ್ತು ಭೋಜನ ವಸ್ತುಗಳ ಮೇಲಿನ ಸಿ.ಜಿ.ಎಸ್.ಟಿ. ಮತ್ತು ಐ.ಜಿ.ಎಸ್.ಟಿ. ಪಾಲನ್ನು ಈ ಯೋಜನೆ ಮರುಪಾವತಿಸುತ್ತದೆ.
ಕಬ್ಬು ಬೆಳೆಗಾರರ ಹೊರೆಯನ್ನು ಕಡಿಮೆ ಮಾಡಲು ಕೇಂದ್ರ ಸರಕಾರವು ಕೈಗೊಂಡಿರುವ ಸರಣಿ ಕ್ರಮಗಳಿಗಾಗಿ ನಿಯೋಗವು ಪ್ರಧಾನ ಮಂತ್ರಿ ಅವರಿಗೆ ಕೃತಜ್ಞತೆ ಸಲ್ಲಿಸಿತು.
(Visitor Counter : 87
ಯುವಜನ ವ್ಯವಹಾರಗಳು ಮತ್ತು ಕ್ರೀಡಾ ಸಚಿವಾಲಯ
ಹೆಚ್ಚುತ್ತಿರುವ ಕೋವಿಡ್ ಪ್ರಕರಣಗಳನ್ನು ಎದುರಿಸಲು ಭಾರತೀಯ ಕ್ರೀಡಾ ಪ್ರಾಧಿಕಾರವು ಹೊಸ ಪ್ರಮಾಣಿತ ಕಾರ್ಯಾಚರಣೆ ವಿಧಾನ  ಗಳ ಬಿಡುಗಡೆ
ಓಮಿಕ್ರಾನ್ ನಿಂದಾಗಿ ಕೋವಿಡ್ ಪ್ರಕರಣಗಳ ತೀವ್ರ ಏರಿಕೆಯನ್ನು ಎದುರಿಸಲು ಭಾರತೀಯ ಕ್ರೀಡಾ ಪ್ರಾಧಿಕಾರವು ಹೊಸ ಎಸ್ಒಪಿ ಯನ್ನು ತಂದಿದೆ. ಈ ಕ್ರಮಗಳನ್ನು ವಿವಿಧ ರಾಷ್ಟ್ರೀಯ ಉತ್ಕೃಷ್ಟತೆಯ ಕೇಂದ್ರಗಳು  ಹಾಗೂ ನಡೆಯುತ್ತಿರುವ ರಾಷ್ಟ್ರೀಯ ತರಬೇತಿ ಶಿಬಿರಗಳಲ್ಲಿ ಕಟ್ಟುನಿಟ್ಟಾಗಿ ಅಳವಡಿಸಲಾಗುವುದು.
ತರಬೇತಿ ಕೇಂದ್ರಗಳಿಗೆ ಆಗಮಿಸಿದ ನಂತರ, ಎಲ್ಲಾ ಕ್ರೀಡಾಪಟುಗಳು ಕಡ್ಡಾಯವಾದ ರಾಪಿಡ್ ಆಂಟಿಜೆನ್ ಪರೀಕ್ಷೆಗೆ  ಒಳಗಾಗುತ್ತಾರೆ. ಪರೀಕ್ಷೆಯು ನಕಾರಾತ್ಮಕವಾಗಿ ಬಂದರೆ, ಅವರು ಸೇರಿದ ಆರನೇ ದಿನದವರೆಗೆ ಪ್ರತ್ಯೇಕವಾಗಿ ಊಟ ಮತ್ತು ತರಬೇತಿ ಮಾಡುತ್ತಾರೆ. ಆರ್ಎಟಿ ಯನ್ನು 5 ನೇ ದಿನದಂದು ಪುನರಾವರ್ತಿಸಲಾಗುತ್ತದೆ. ಧೃಡಪಟ್ಟ ಫಲಿತಾಂಶವನ್ನು ಪಡೆದವರು ಆರ್ಟಿಪಿಸಿಆರ್ ಪರೀಕ್ಷೆಗೆ ಒಳಗಾಗುತ್ತಾರೆ ಮತ್ತುಅವರಿಗೆ ಪ್ರತ್ಯೇಕವಾಗಿ ಚಿಕಿತ್ಸೆ ನೀಡಲಾಗುತ್ತದೆ. ಪರೀಕ್ಷೆಯಲ್ಲಿ ನಕಾರಾತ್ಮಕ ಫಲಿತಾಂಶ ಬಂದ ಕ್ರೀಡಾಪಟುಗಳು ಸಾಮಾನ್ಯ ತರಬೇತಿಯನ್ನು ಮುಂದುವರಿಸುತ್ತಾರೆ.
ಶಿಬಿರಗಳಾದ್ಯಂತ ಕೋವಿಡ್ ಪಾಸಿಟಿವ್ ಅಥವಾ ರೋಗಲಕ್ಷಣದ ಅಥ್ಲೀಟ್ಗಳಿಗೆ ಸರಿಯಾದ ಪ್ರತ್ಯೇಕ ಸೌಲಭ್ಯಗಳನ್ನು ನಿಗದಿಪಡಿಸಲಾಗಿದೆ ಮತ್ತು ಸೌಲಭ್ಯಗಳನ್ನು ದಿನಕ್ಕೆ ಎರಡು ಬಾರಿ ಸ್ಯಾನಿಟೈಸ್ ಮಾಡಲಾಗುತ್ತದೆ. ಮೈಕ್ರೋ ಬಯೋ ಬಬಲ್ ಕೂಡ ಇರುತ್ತದೆ, ಅಲ್ಲಿ ಕ್ರೀಡಾಪಟುಗಳನ್ನು ತರಬೇತಿ ಮತ್ತು ಊಟಕ್ಕಾಗಿ ಸಣ್ಣ ಗುಂಪುಗಳಾಗಿ ವಿಂಗಡಿಸಲಾಗುತ್ತದೆ. ಇತರ ಗುಂಪುಗಳೊಂದಿಗೆ ಸಂವಹನ ನಡೆಸುವುದನ್ನು ತಪ್ಪಿಸಲು ಕ್ರೀಡಾಪಟುಗಳಿಗೆ ಕಟ್ಟುನಿಟ್ಟಾಗಿ ಹೇಳಲಾಗಿದೆ.
ಪ್ರತಿ 15 ದಿನಗಳಿಗೊಮ್ಮೆ ಎನ್ಸಿಒಇನಲ್ಲಿ ಕ್ರೀಡಾಪಟುಗಳು, ತರಬೇತುದಾರರು, ಸಹಾಯಕ ಸಿಬ್ಬಂದಿ ಮತ್ತು ವಸತಿ ರಹಿತ ಸಿಬ್ಬಂದಿಗಳ ನಿರ್ದಿಷ್ಟಪಡಿಸದ ಪರೀಕ್ಷೆಯೂ ಇರುತ್ತದೆ. ಆಯಾ ರಾಷ್ಟ್ರೀಯ ಕ್ರೀಡಾ ಒಕ್ಕೂಟಗಳು  ಮತ್ತು ಎಸ್ಎಐ ಹೆಚ್ಕ್ಯು ಅಧಿಕಾರಿಗಳು ಶಿಫಾರಸು ಮಾಡಿದ ಸ್ಪರ್ಧೆಗಳಲ್ಲಿ ಮಾತ್ರ ಕ್ರೀಡಾಪಟುಗಳು ಭಾಗವಹಿಸಬೇಕೆಂದು ಶಿಫಾರಸು ಮಾಡಲಾಗಿದೆ. ಆಹ್ವಾನಿತ ಪಂದ್ಯಾವಳಿಗಳು ಮತ್ತು ಒಲಂಪಿಕ್ ಅಲ್ಲದ ಅರ್ಹತಾ ಈವೆಂಟ್ಗಳಿಗೆ, ಎನ್ಸಿಒಇ ಗಳ ಸಂಬಂಧಿತ ಪ್ರಾದೇಶಿಕ ನಿರ್ದೇಶಕರು  ಶಿಫಾರಸುಗಳನ್ನು ಮಾಡುತ್ತಾರೆ.
ಆಯಾ ರಾಜ್ಯ ಸರ್ಕಾರಗಳ ಮಾರ್ಗಸೂಚಿಗಳು ಆ ನಿರ್ದಿಷ್ಟ ರಾಜ್ಯಗಳಲ್ಲಿ ಈ ವಿಧಾನ  ಗಳ ಬದಲಾಗಿ ಇರುತ್ತವೆ ಎನ್ನುವುದನ್ನು ಸಹ ಗಮನಿಸಬೇಕು.
ಪ್ರಧಾನ ಮಂತ್ರಿಯವರ ಕಛೇರಿ
ಡಿಸೆಂಬರ್ 12ರಂದು ಎಫ್.ಐ.ಸಿ.ಸಿ.ಐ.ನ 93ನೇ ವಾರ್ಷಿಕ ಸಾಮಾನ್ಯ ಸಭೆ ಮತ್ತು ವಾರ್ಷಿಕ ಸಮಾವೇಶ ಉದ್ದೇಶಿಸಿ ಪ್ರಧಾನಿ ಭಾಷಣ
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಎಫ್.ಐ.ಸಿ.ಸಿ.ಐನ 93ನೇ ವಾರ್ಷಿಕ ಸಾಮಾನ್ಯ ಸಭೆ ಮತ್ತು ವಾರ್ಷಿಕ ಸಮಾವೇಶ ಉದ್ದೇಶಿಸಿ 2020ರ ಡಿಸೆಂಬರ್ 12ರಂದು 11 ಗಂಟೆಗೆ ವಿಡಿಯೋ ಕಾನ್ಫರೆನ್ಸಿಂಗ್ ಮೂಲಕ ಭಾಷಣ ಮಾಡಲಿದ್ದಾರೆ. ಪ್ರಧಾನಮಂತ್ರಿಯವರು ಎಫ್.ಐ.ಸಿ.ಸಿ.ಐನ ವಾರ್ಷಿಕ ಎಕ್ಸ್ ಪೋ 2020ಯನ್ನೂ ಉದ್ಘಾಟಿಸಲಿದ್ದಾರೆ.
ಎಫ್.ಐ.ಸಿ.ಸಿ.ಐ ವಾರ್ಷಿಕ ಸಮಾವೇಶ ವರ್ಚುವಲ್ ಮೂಲಕ 2020ರ ಡಿಸೆಂಬರ್ 11, 12 ಮತ್ತು 14ರಂದು ನಡೆಯಲಿದೆ. ಈ ವರ್ಷದ ವಾರ್ಷಿಕ ಸಮಾವೇಶದ ಧ್ಯೇಯವಾಕ್ಯ “ಪ್ರೇರಣೆಯ ಭಾರತ” ಎಂಬುದಾಗಿದೆ. ಈ ಕಾರ್ಯಕ್ರಮದಲ್ಲಿ ಹಲವು ಸಚಿವರು, ಅಧಿಕಾರಿಗಳು, ಉದ್ಯಮದ ನಾಯಕರು, ರಾಜತಾಂತ್ರಿಕರು, ಅಂತಾರಾಷ್ಟ್ರೀಯ ತಜ್ಞರು ಮತ್ತು ಇತರ ಪ್ರಮುಖ ಪ್ರಕಾಶಕರು ಭಾಗವಹಿಸಲಿದ್ದಾರೆ. ಈ ಸಮಾವೇಶವು ವಿವಿಧ ಬಾಧ್ಯಸ್ಥರು ಆರ್ಥಿಕತೆಯ ಮೇಲೆ ಕೋವಿಡ್ -19 ರ ಪರಿಣಾಮಗಳು, ಸರ್ಕಾರವು ಕೈಗೊಳ್ಳುತ್ತಿರುವ ಸುಧಾರಣೆಗಳು ಮತ್ತು ಭಾರತೀಯ ಆರ್ಥಿಕತೆಗೆ ಮುಂದಿನ ದಾರಿಗಳ ಕುರಿತು ಚರ್ಚಿಸುವುದಕ್ಕೆ ಸಾಕ್ಷಿಯಾಗಲಿದೆ.
ಎಫ್.ಐ.ಸಿ.ಸಿ.ಐ ವಾರ್ಷಿಕ ಎಕ್ಸ್ ಪೋ 2020 2020ರ ಡಿಸೆಂಬರ್ 11ರಂದು ಆರಂಭವಾಗಲಿದೆ ಮತ್ತು ಒಂದು ವರ್ಷಗಳ ಕಾಲ ನಡೆಯಲಿದೆ. ವರ್ಚುವಲ್ ಎಕ್ಸ್ ಪೋ ಪ್ರಪಂಚದಾದ್ಯಂತದ ಪ್ರದರ್ಶಕರಿಗೆ ತಮ್ಮ ಉತ್ಪನ್ನಗಳನ್ನು ಪ್ರದರ್ಶಿಸಲು ಮತ್ತು ಅವರ ವ್ಯಾಪಾರ ಭವಿಷ್ಯವನ್ನು ಹೆಚ್ಚಿಸಲು ಅವಕಾಶವನ್ನು ಒದಗಿಸುತ್ತದೆ.
ಸಂಪುಟ
ಜಲ ಸಂಪನ್ಮೂಲ ವಲಯದಲ್ಲಿ ಭಾರತ ಮತ್ತು ಜಪಾನ್ ನಡುವೆ ಸಹಕಾರ ಕುರಿತ ಜ್ಞಾಪನಾ ಪತ್ರಕ್ಕೆ ಸಹಿ ಮಾಡಿದ ಪ್ರಸ್ತಾವನೆಗೆ ಕೇಂದ್ರ ಸಂಪುಟ ಅನುಮೋದನೆ
ಜಲ ಸಂಪನ್ಮೂಲ ವಲಯದಲ್ಲಿ ಭಾರತ ಮತ್ತು ಜಪಾನ್ ನಡುವೆ ಸಹಕಾರ ಸಾಧಿಸುವ ಕುರಿತು ಸಹಿ ಮಾಡಿದ ಜ್ಞಾಪನಾ ಪತ್ರಕ್ಕೆ ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ನೇತೃತ್ವದ ಕೇಂದ್ರ ಸಚಿವ ಸಂಪುಟ ಸಭೆ ಒಪ್ಪಿಗೆ ನೀಡಿದೆ.
ಕೇಂದ್ರ ಸರ್ಕಾರದ ಜಲ ಸಂಪನ್ಮೂಲ ಇಲಾಖೆ. ನದಿ ಅಭಿವೃದ್ಧಿ ಮತ್ತು ಗಂಗಾ ಪುನಜರುಜ್ಜೀವ, ಜಲ ಶಕ್ತಿ ಸಚಿವಾಲಯ ಹಾಗೂ ಜಪಾನ್ ನ ಜಲ ಸಂಪನ್ಮೂಲ ಮತ್ತು ವಿಪತ್ತು ನಿರ್ವಹಣಾ ದಳ, ಭೂಮಿ, ಮೂಲ ಸೌಕರ್ಯ, ಸಾರಿಗೆ ಮತ್ತು ಪ್ರವಾಸೋದ್ಯಮ ಸಚಿವಾಲಯಗಳ ನಡುವೆ ಜ್ಞಾಪನಾ ಪತ್ರಕ್ಕೆ ಸಹಿ ಹಾಕಲಾಗಿದ್ದು, ಇದಕ್ಕೆ ಸಂಪುಟ ಅನುಮೋದನೆ ನೀಡಿದೆ.
ಲಾಭಗಳು:
ಎರಡೂ ದೇಶಗಳ ನಡುವೆ ಜಂಟಿ ಯೋಜನೆಗಳ ಅನುಷ್ಠಾನ, ಮಾಹಿತಿ, ಜ್ಞಾನ, ತಂತ್ರಜ್ಞಾನ ಮತ್ತು ವೈಜ್ಞಾನಿಕ ವಲಯಗಳಿಗೆ ಸಂಬಂಧಿಸಿದ ಅನುಭವಗಳ ವಿನಿಯಮವನ್ನು ಹೆಚ್ಚಿಸುವ, ನೀರು ಮತ್ತು ನದಿ ಪಾತ್ರದ ನಿರ್ವಹಣೆ, ನೀರಿನ ತಂತ್ರಜ್ಞಾನ ಕ್ಷೇತ್ರದಲ್ಲಿ ದೀರ್ಘಕಾಲೀನ ಸಹಕಾರವನ್ನು ಅಭಿವೃದ್ಧಿಪಡಿಸಲು ಜ್ಞಾಪನಾ ಪತ್ರ[ಎಂಒಸಿ]ಕ್ಕೆ ಸಹಿಮಾಡಲಾಗಿದೆ.
ಈ ಎಂಒಸಿಯಿಂದ ನೀರಿನ ಭದ್ರತೆ, ನೀರಿನ ಸೌಲಭ್ಯದಲ್ಲಿ ಸುಧಾರಣೆ ಮತ್ತು ಜಲ ಸಂಪನ್ಮೂಲದಲ್ಲಿ ಸುಸ್ಥಿರತೆ ಸಾಧಿಸಲು ಸಹಾಯವಾಗಲಿದೆ.
ಪ್ರಧಾನ ಮಂತ್ರಿಯವರ ಕಛೇರಿ
ತೆಲಂಗಣ ರಾಜ್ಯ ಉದಯ ದಿನದ ಅಂಗವಾಗಿ ಆ ರಾಜ್ಯದ ಜನತೆಗೆ ಶುಭ ಕೋರಿದ ಪ್ರಧಾನಮಂತ್ರಿ; ಆಂಧ್ರದ ಜನತೆಗೂ ಶುಭಾಶಯ
ತೆಲಂಗಣ ರಾಜ್ಯ ಉದಯ ದಿನದ ಅಂಗವಾಗಿ ಆ ರಾಜ್ಯದ ಜನತೆಗೆ ಶುಭ ಕೋರಿದ ಪ್ರಧಾನಮಂತ್ರಿ; ಆಂಧ್ರದ ಜನತೆಗೂ ಶುಭಾಶಯ
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ತೆಲಂಗಣ ರಾಜ್ಯ ಉದಯ ದಿನವಾದ ಇಂದು ಆರಾಜ್ಯದ ಜನತೆಗೆ ಶುಭ ಕೋರಿದ್ದಾರೆ. ಪ್ರಧಾನಿ ಅವರು ಆಂಧ್ರಪ್ರದೇಶದ ಜನತೆಗೂ ಸಹ ಇದೇಸಂದರ್ಭಗಳಲ್ಲಿ ಶುಭಾಶಯಗಳನ್ನು ತಿಳಿಸಿದ್ದಾರೆ.
("ತೆಲಂಗಣ ರಾಜ್ಯ ಸ್ಥಾಪನಾ ದಿನವಾದ ಇಂದು ತೆಲಂಗಣದ ಜನತೆಗೆ ನನ್ನ ಶುಭಕಾಮನೆಗಳು.ಮುಂಬರುವ ದಿನಗಳಲ್ಲಿ ಆ ರಾಜ್ಯದ ಜನರ ಆಶೋತ್ತರ ಮತ್ತು ಕನಸುಗಳು ನನಸಾಗಲಿ ''ಎಂದುಅವರು ಆಶಿಸಿದ್ದಾರೆ.
"ಆಂಧ್ರಪ್ರದೇಶದ ನನ್ನ ಸಹೋದರ ಮತ್ತು ಸಹೋದರಿಯೂ ಸಹ ಶುಭಾಶಯಗಳು. ರಾಜ್ಯದ ಜನತೆಗೆಉತ್ತಮ ಆರೋಗ್ಯ ಮತ್ತು ಶ್ರೇಯಸ್ಸು ದೊರಕಲಿ ಎಂದುಪ್ರಾರ್ಥಿಸುವುದಾಗಿ'' ಪ್ರಧಾನಮಂತ್ರಿಗಳು ಹೇಳಿದ್ದಾರೆ.
ಪ್ರಧಾನ ಮಂತ್ರಿಯವರ ಕಛೇರಿ
ಆಗಸ್ಟ್ 2023 ರಲ್ಲಿ 10 ಶತಕೋಟಿ ಯುಪಿಐ ವಹಿವಾಟುಗಳನ್ನು ದಾಟಿರುವುದನ್ನು ಪ್ರಧಾನಮಂತ್ರಿಯವರು ಶ್ಲಾಘಿಸಿದರು
ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಇಂದು ಆಗಸ್ಟ್ 2023 ರಲ್ಲಿ 10 ಶತಕೋಟಿ ಯುಪಿಐ ವಹಿವಾಟುಗಳನ್ನು ದಾಟಿರುವುದನ್ನು ಶ್ಲಾಘಿಸಿದರು.
ಎನ್ ಪಿ ಸಿ ಐ ನ ಪೋಸ್ಟ್ ಗೆ ಪ್ರತ್ಯುತ್ತರವಾಗಿ, ಪ್ರಧಾನ ಮಂತ್ರಿಯವರು ಎಕ್ಸ್ ಸಾಮಾಜಿಕ ಜಾಲತಾಣದಲ್ಲಿ ಹೀಗೆ ಬರೆದಿದ್ದಾರೆ
"ಇದು ಅಸಾಧಾರಣ ಸುದ್ದಿಯಾಗಿದೆ ! ಇದು ಡಿಜಿಟಲ್ ಅಭಿವೃದ್ಧಿಯಯನ್ನು ಸ್ವೀಕರಿಸುತ್ತಿರುವ ಭಾರತದ ಜನರಿಗೆ ಸಾಕ್ಷಿಯಾಗಿದೆ ಮತ್ತು ಅವರ ಕೌಶಲ್ಯಗಳಿಗೆ ಗೌರವವಾಗಿದೆ. ಈ ಪ್ರವೃತ್ತಿಯು ಭವಿಷ್ಯದಲ್ಲಿಯೂ ಮುಂದುವರಿಯಲಿ."
ವಾರ್ತಾ ಮತ್ತು ಪ್ರಸಾರ ಸಚಿವಾಲಯ
ಯಾರನ್ನಾದರೂ ಮತ್ತು ಎಲ್ಲರನ್ನೂ ಆಹ್ವಾನಿಸುವುದು: #NotJustIFFIMemeContest ಪ್ರಾರಂಭಿಸುವುದು
ವೀಕ್ಷಿಸಿದರೂ ಕಣ್ಣಿಗೆ ತೃಪ್ತಿಯಾಗುವುದಿಲ್ಲ, ಕೇಳಿದರೂ ಕಿವಿಗೆ ತೃಪ್ತಿಯಾಗುವುದಿಲ್ಲ ಎನ್ನುತ್ತಾರೆ. ಹೌದು, ನಾವು ಐಎಫ್ಎಫ್ಐ  ಯನ್ನು ಆಚರಿಸುತ್ತಿದ್ದೇವೆ, ಆದರೆ ನಾವು ಏನನ್ನು ನೋಡುತ್ತೇವೆಯೋ ಅದರಿಂದ, ನಾವು ಏನನ್ನು ಕೇಳುತ್ತೇವೆ ಎಂಬುದರ ಬಗ್ಗೆ ನಮಗೆ ತೃಪ್ತಿಯಿಲ್ಲ. ನಮ್ಮ ಪ್ರಕಾರ, ನಾವು ಒಳ್ಳೆಯದನ್ನು, ಶ್ರೇಷ್ಠರನ್ನು ಮತ್ತು ಸುಂದರವಾದುದನ್ನು ಕೇಳಲು ಮತ್ತು ನೋಡಲು ಪಡೆಯುತ್ತೇವೆ, ಆದರೆ ನಾವು ತೃಪ್ತರಾಗುವುದಿಲ್ಲ. ನಮ್ಮ ಆತ್ಮವು ತುಂಬಿಲ್ಲ. ಅನಂತ ಸಿನಿಮೀಯ ಸ್ಫೂರ್ತಿಗಾಗಿ ನಮ್ಮ ಅನ್ವೇಷಣೆಯು ತೃಪ್ತಿಕರವಾಗಿಲ್ಲ.
ಹೌದು, ಯೇ ದಿಲ್ ಮಾಂಗೆ ಮೋರ್ ಮೀಮ್ಸ್! ಹೆಚ್ಚು ಸೃಜನಶೀಲ ವಿಷಯ. ಐಎಫ್ಎಫ್ಐನಲ್ಲಿ ಮಾತ್ರವಲ್ಲದೆ, ಇತರ ಚಲನಚಿತ್ರಗಳಲ್ಲಿಯೂ ಪ್ರಸ್ತುತಪಡಿಸಲಾಗುತ್ತಿರುವ ಚಲನಚಿತ್ರಗಳ ಸೌಂದರ್ಯದ ಬಗ್ಗೆ ಹೆಚ್ಚು ಜನರು ಮಾತನಾಡುತ್ತಾರೆ. ನಮ್ಮಲ್ಲಿ ಹೆಚ್ಚಿನವರು ಐಎಫ್ಎಫ್ಐನ 53ನೇ ಆವೃತ್ತಿಯಲ್ಲಿ ಗೌರವಿಸಲ್ಪಡುತ್ತಿರುವ ಚಲನಚಿತ್ರ ನಿರ್ಮಾಪಕರ ಕನಸುಗಳು, ಹೋರಾಟಗಳು ಮತ್ತು ಆಕಾಂಕ್ಷೆಗಳಿಂದ ಹೆಚ್ಚು ಸ್ಫೂರ್ತಿ ಪಡೆಯುತ್ತೇವೆ . ನಮ್ಮಲ್ಲಿಇನ್ನೂ ಅನೇಕರು ಆಶ್ಚರ್ಯ, ಉತ್ಸಾಹ, ಸಂತೋಷ, ಒಳನೋಟಗಳು ಮತ್ತು ಎಲ್ಲಕ್ಕಿಂತ ಹೆಚ್ಚಾಗಿ ನಾವು ಐಎಫ್ಎಫ್ಐನಿಂದ ಪಡೆಯುವ ಸ್ಫೂರ್ತಿಯನ್ನು ಹಂಚಿಕೊಳ್ಳುತ್ತೇವೆ, ಸರಿ, ಐಎಫ್ಎಫ್ಐನಿಂದ ಮಾತ್ರವಲ್ಲ.
ಆದ್ದರಿಂದ ನಾವು ಇಲ್ಲಿದ್ದೇವೆ. ಪಿಐಬಿಯಲ್ಲಿ ನಾವು - ಪಿಐಬಿ ಐಎಫ್ಎಫ್ಐ ಪಾತ್ರವರ್ಗ ಮತ್ತು ಸಿಬ್ಬಂದಿ - ಈ ಮೂಲಕ ನಾವು #NotJustIFFIMemeContest ಎಂದು ಕರೆಯುವ ಮೀಮ್ ಸ್ಪರ್ಧೆಯನ್ನು ಪ್ರಾರಂಭಿಸುತ್ತಿದ್ದೇವೆ.
ಇಲ್ಲಿ ಕೇವಲ ನಿಯಮಗಳಲ್ಲ:
1. ಒಂದೇ ಒಂದು ನಿಯಮವಿದೆ: ನಿಮ್ಮ ಅನಂತ ಸುಪ್ತ ಸೃಜನಶೀಲ ಸಾಮರ್ಥ್ಯವನ್ನು ಗುರುತಿಸಿ. ಪ್ರತಿಯೊಬ್ಬರೂ ಸೃಜನಶೀಲರಾಗಿರುತ್ತಾರೆ ಮತ್ತು ಇರಬಹುದು. ಉತ್ತಮ ಮೀಮ್ ಅಥವಾ ಉತ್ತಮ ಮೀಮ್ಗಳ ಸರಣಿಯನ್ನು ಅಥವಾ ಉತ್ತಮ ಮೀಮ್ಗಳ ಸರಣಿಯನ್ನು ಪ್ರಕಟಿಸಿ, ಇದು ಜನರನ್ನು ನಗಿಸುತ್ತದೆ, ಜಿಗಿಯುತ್ತದೆ, ಹಾರುತ್ತದೆ, ಒಬ್ಬರನ್ನೊಬ್ಬರು ಅಪ್ಪಿಕೊಳ್ಳುತ್ತದೆ, ಅವರ ಕಷ್ಟಗಳನ್ನು ಮರೆಸುತ್ತದೆ ಮತ್ತು ಎಲ್ಲಕ್ಕಿಂತ ಹೆಚ್ಚಾಗಿ ಚಲನಚಿತ್ರಗಳೊಂದಿಗೆ ಮತ್ತು ಜೀವನದೊಂದಿಗೆ ಮತ್ತೆ ಪ್ರೀತಿಯಲ್ಲಿ ಬೀಳುವಂತೆ ಮಾಡುತ್ತದೆ.
2. ನಾವು ನಿಯಮ 1 ಅನ್ನು ಪುನರಾವರ್ತಿಸುತ್ತೇವೆ. ಮೀಮ್ಗಳು ಜನರನ್ನು ಚಲನಚಿತ್ರಗಳೊಂದಿಗೆ ಪ್ರೀತಿಯಲ್ಲಿಬೀಳುವಂತೆ ಮಾಡಬೇಕು. ಮತ್ತು ಜೀವನದೊಂದಿಗೆ. ಮತ್ತೆ ಎಲ್ಲಾ.
3. ನಿಮ್ಮ ಮೀಮ್ಗಳನ್ನು ಸಾಮಾಜಿಕ ಮಾಧ್ಯಮದಲ್ಲಿಪ್ರಕಟಿಸಿ. ಕೇವಲ ಹ್ಯಾಶ್ಟ್ಯಾಗ್ #NotJustIFFIMemes, ಬಳಸಬೇಡಿ, ಅಂದರೆ, ಹ್ಯಾಶ್ಟ್ಯಾಗ್ ಬಳಸಿ, ಆದರೆ ಹ್ಯಾಶ್ಟ್ಯಾಗ್ಅನ್ನು ಮಾತ್ರ ಬಳಸಬೇಡಿ, ಈ ಹ್ಯಾಶ್ ಟ್ಯಾಗ್ ಬಳಸಿ ನಿಮ್ಮ ಶ್ರೇಷ್ಠ ಮತ್ತು ಸೂಧಿರ್ತಿದಾಯಕ ಮೀಮ್ಗಳನ್ನು ಹಂಚಿಕೊಳ್ಳಿ.
4. ಎಲ್ಲಾ ಮೀಮ್ಗಳು ಉತ್ತಮವಾಗಿರಬೇಕು ಎಂದು ಬಯಸುವುದಿಲ್ಲ. ಪ್ರಯೋಗಶೀಲತೆಯು ಸೃಜನಶೀಲತೆಗೆ ಕೀಲಿಕೈಯಾಗಿರಲಿ. ನಗಲು ಹೆದರಬೇಡಿ .
5. ಸ್ಪರ್ಧೆಗೆ ಯಾವುದೇ ಅಂತಿಮ ದಿನಾಂಕವಿಲ್ಲ. ನಮ್ಮ ಕೃತಜ್ಞತೆ ಮಾತ್ರವಲ್ಲದೆ, ನಮ್ಮ ಮೆಚ್ಚುಗೆ ಮತ್ತು ಪ್ರತಿಫಲಗಳಿಂದ ಬಹುಮಾನವನ್ನು ಪಡೆಯುವಷ್ಟು ಸ್ಫೂರ್ತಿದಾಯಕವೆಂದು ನಾವು ಕಂಡುಕೊಳ್ಳುವ ಮೀಮ್ ಸೃಷ್ಟಿಕರ್ತರಿಗೆ ನಾವು ಬಹುಮಾನಗಳನ್ನು ನೀಡುತ್ತೇವೆ.
6. ವಿಜೇತರು ಯಾವುದೇ ನಿರ್ದಿಷ್ಟ ಸಂಖ್ಯೆಗೆ ಮಿತಿಗೊಳಿಸಿಲ್ಲ. ನಾವು ಎಷ್ಟು ಸಾಧ್ಯವೋ ಅಷ್ಟು ಜನರಿಗೆ, ನಾವು ಸಾಕಷ್ಟು ಸ್ಫೂರ್ತಿದಾಯಕವೆಂದು ಕಂಡುಕೊಳ್ಳುವ ಉತ್ತಮ ಮೀಮ್ಗಳೊಂದಿಗೆ ಬರುವ ಜನರಿಗೆ ನಾವು ಬಹುಮಾನ ನೀಡುತ್ತೇವೆ.
7. ಬಹುಮಾನಗಳು ಯಾವುವು? ಚಲನಚಿತ್ರಗಳ ಬಗ್ಗೆ ಮತ್ತು ಜೀವನದ ಬಗ್ಗೆ ನಿಮ್ಮ ಪ್ರೀತಿಯಲ್ಲಿ ಬೀಳಲು ಅಥವಾ ಮತ್ತಷ್ಟು ಮೇಲೇರಲು ನಿಮ್ಮನ್ನು ಪ್ರೇರೇಪಿಸುವ ಮೀಮ್ಗಳಿಗೆ ಬಹುಮಾನಗಳನ್ನು ನಾವು ನೀಡುತ್ತೇವೆ, ಇದರಿಂದ ... ನೀವು ಈ ಮೀಮ್ಗಳನ್ನು ರಚಿಸುತ್ತಲೇ ಇರುತ್ತೀರಿ ಮತ್ತು ನೀವು ಸ್ಪರ್ಧೆಯಲ್ಲಿಗೆಲ್ಲುತ್ತೀರೋ ಇಲ್ಲವೋ! ಚಲನಚಿತ್ರಗಳ ಬಗ್ಗೆ ಮತ್ತು ಐಎಫ್ಎಫ್ಐಗಾಗಿ ನಿಮ್ಮ ಪ್ರೀತಿಯನ್ನು ಹಂಚಿಕೊಳ್ಳುತ್ತಲೇ ಇರುತ್ತೀರಿ, ಆದ್ದರಿಂದ, ಇನ್ನು ಮುಂದೆ ಕಾಯಬೇಡಿ. ಈಗಲೇ ಯೋಚಿಸಲು ಪ್ರಾರಂಭಿಸಿ! ನೀವು ರಚಿಸುವ ಮೀಮ್ಗಳನ್ನು ನೋಡಲು ನಾವು ಎದುರುನೋಡುತ್ತಿದ್ದೇವೆ. ತಕ್ಷ ಣವೇ ಪ್ರಾರಂಭಿಸಿ!
ಪ್ರವಾಸೋದ್ಯಮ ಸಚಿವಾಲಯ
ಕೇಂದ್ರ ಪ್ರವಾಸೋದ್ಯಮ ʼಪ್ರಶಾದ್ʼ ಯೋಜನೆಯಡಿ ಕೇರಳದ ಗುರುವಾಯೂರಿನಲ್ಲಿ ಪ್ರವಾಸಿ ಸೌಲಭ್ಯ ಕೇಂದ್ರ. ಕೇಂದ್ರ ಸಚಿವ ಪ್ರಹ್ಲಾದ್ ಸಿಂಗ್ ಪಟೇಲ್ ಅವರಿಂದ ಚಾಲನೆ
ಕೇಂದ್ರ ಪ್ರವಾಸೋದ್ಯಮ ಮತ್ತು ಸಂಸ್ಕೃತಿ ರಾಜ್ಯ ಸಚಿವರಾದ ಶ್ರೀ ಪ್ರಹ್ಲಾದ್ ಸಿಂಗ್ ಪಟೇಲ್ ಅವರು ಪ್ರವಾಸೋದ್ಯಮ ಸಚಿವಾಲಯದ ಪ್ರಶಾದ್ ಯೋಜನೆಯಡಿ ವರ್ಚುವಲ್ ಮೂಲಕ “ಕೇರಳದ ಗುರುವಾಯೂರ್ ಅಭಿವೃದ್ಧಿ” ಯೋಜನೆಯಡಿನಿರ್ಮಿಸಲಾದ “ಪ್ರವಾಸಿ ಸೌಲಭ್ಯ ಕೇಂದ್ರ”ವನ್ನು ಉದ್ಘಾಟಿಸಿದರು.ಕೇಂದ್ರ ವಿದೇಶಾಂಗ ಖಾತೆ ರಾಜ್ಯ ಸಚಿವ ಶ್ರೀ ಎಸ್. ವಿ.ಮುರಳೀಧರನ್, ಮತ್ತು ಕೇರಳ ಸರ್ಕಾರದ ಸಹಕಾರ, ಪ್ರವಾಸೋದ್ಯಮ ಮತ್ತು ದೇವಸ್ವಂಗಳ ಸಚಿವ ಎಸ್. ಕಡಕಂಪಲ್ಲಿ ಸುರೇಂದ್ರನ್ ಕೂಡ ಈ ಸಂದರ್ಭದಲ್ಲಿ ಉಪಸ್ಥಿತರಿದ್ದರು.
ಅಂತರರಾಷ್ಟ್ರೀಯ ಮಟ್ಟದ ಸೌಲಭ್ಯಗಳನ್ನು ನಿರ್ಮಿಸಲು ಭಾರತ ಸರ್ಕಾರ ಬಿಡುಗಡೆ ಮಾಡಿದ ಹಣವನ್ನು ಅತ್ಯುತ್ತಮವಾಗಿ ಬಳಸಿಕೊಂಡಿದೆ ಎಂದು ಕೇಂದ್ರ ಸಚಿವರು ರಾಜ್ಯ ಸರ್ಕಾರವನ್ನು ಶ್ಲಾಘಿಸಿದರು. ಪ್ರವಾಸೋದ್ಯಮ ಕ್ಷೇತ್ರದ ಅಡಿಯಲ್ಲಿ ಪ್ರವಾಸೋದ್ಯಮ ಸಚಿವಾಲಯದಿಂದ ಅಗತ್ಯವಿರುವ ಎಲ್ಲ ಸಹಕಾರ ಮತ್ತು ಬೆಂಬಲವನ್ನು ರಾಜ್ಯ ಸರ್ಕಾರಕ್ಕೆ ನೀಡುವುದಾಗಿ ಭರವಸೆ ನೀಡಿದರು.
ಗುರುತಿಸಲ್ಪಟ್ಟ ತೀರ್ಥಯಾತ್ರೆ ಮತ್ತು ಪಾರಂಪರಿಕ ತಾಣಗಳ ಸಮಗ್ರ ಅಭಿವೃದ್ಧಿಯ ಉದ್ದೇಶದಿಂದ ಪ್ರವಾಸೋದ್ಯಮ ಸಚಿವಾಲಯವು 2014-15ನೇ ಸಾಲಿನಲ್ಲಿ ‘ತೀರ್ಥಯಾತ್ರೆ ಪುನಶ್ಚೇತನ ಮತ್ತು ಆಧ್ಯಾತ್ಮಿಕ, ಪರಂಪರೆ ವರ್ಧನಾ ಕಾರ್ಯಕ್ರಮ’ ವನ್ನು ಆರಂಭಿಸಿತು. ಈ ಯೋಜನೆಯು ಮೂಲಸೌಕರ್ಯ ಅಭಿವೃದ್ಧಿಯನ್ನು ಗುರಿಯಾಗಿರಿಸಿಕೊಂಡಿದೆ ಅಂದರೆ ಪ್ರವೇಶ ಸ್ಥಳ , ತಲುಪುವ ಮಾರ್ಗದ ಸಂಪರ್ಕ, ಮಾಹಿತಿ / ವ್ಯಾಖ್ಯಾನ ಕೇಂದ್ರಗಳಂತಹ ಮೂಲ ಪ್ರವಾಸೋದ್ಯಮ ಸೌಲಭ್ಯಗಳು, ಎಟಿಎಂ / ವಿದೇಶಿ ಹಣ ವಿನಿಮಯ, ಪರಿಸರ ಸ್ನೇಹಿ ಸಾರಿಗೆ ವಿಧಾನಗಳು, ನವೀಕರಿಸಬಹುದಾದ ಶಕ್ತಿಯ ಮೂಲಗಳಿಂದ ಸ್ಥಳದ ಬೆಳಕಿನ ವ್ಯವಸ್ಥೆ ಮತ್ತು, ವಾಹನಗಳ ನಿಲ್ದಾಣ, ಕುಡಿಯುವ ನೀರು, ಶೌಚಾಲಯಗಳು, ವಸ್ತುಗಳನ್ನಿಡುವ ಕೊಠಡಿ, ಕಾಯುವ ಕೊಠಡಿಗಳು, ಪ್ರಥಮ ಚಿಕಿತ್ಸಾ ಕೇಂದ್ರಗಳು, ಕರಕುಶಲಗಳ ಮಳಿಗೆಗಳು/ ಉಪಹಾರ ಕೇಂದ್ರ, ಟೆಲಿಕಾಂ / ಇಂಟರ್ನೆಟ್ ಸೌಲಭ್ಯ ಇತ್ಯಾದಿ.
“ಗುರುವಾಯೂರ್ ಅಭಿವೃದ್ಧಿ” ಈ ಯೋಜನೆಯನ್ನು ಪ್ರವಾಸೋದ್ಯಮ ಸಚಿವಾಲಯವು ಮಾರ್ಚ್ 2017 ರಲ್ಲಿ 45.36 ಕೋಟಿ ರೂಪಾಯಿ ವೆಚ್ಚದ ಜೊತೆಗೆ ಅನುಮೋದಿಸಿತು. ಯೋಜನೆಯ ಭಾಗವಾದ “ಪ್ರವಾಸಿ ಸೌಲಭ್ಯ ಕೇಂದ್ರ”ವನ್ನು 11.57 ಕೋಟಿ ರೂಪಾಯಿ ವೆಚ್ಚದಲ್ಲಿ ಯಶಸ್ವಿಯಾಗಿ ಪೂರ್ಣಗೊಳಿಸಲಾಗಿದೆ. ಸಿಸಿಟಿವಿ, ವಾಹನಗಳ ಪಾರ್ಕಿಂಗ್ ವ್ಯವಸ್ಥೆ, ಇತರ ಸೌಕರ್ಯಗಳಿಂದ ಹೊಂದಿದೆ.
ಪ್ರವಾಸೋದ್ಯಮ ಸಚಿವಾಲಯ
2023 ರ ಮಾರ್ಚ್ 17 ಮತ್ತು 18 ರಂದು ಭಾರತವು ಕಾಶಿಯಲ್ಲಿ ಶಾಂಘೈ ಸಹಕಾರ ಸಂಸ್ಥೆ  ಪ್ರವಾಸೋದ್ಯಮ ಸಚಿವರ ಸಭೆ  ಯನ್ನು ಆಯೋಜಿಸಲಿದೆ.
2023ರ ಮಾರ್ಚ್ 17ರಂದು ಪ್ರವಾಸೋದ್ಯಮ ಸಚಿವರ ಸಭೆಯಲ್ಲಿ ಪ್ರವಾಸೋದ್ಯಮ ಜಂಟಿ ಕ್ರಿಯಾ ಯೋಜನೆಯನ್ನು ಅಂಗೀಕರಿಸಲಾಗುವುದು.
ಶಾಂಘೈ ಸಹಕಾರ ಸಂಘಟನೆಯ  ಪ್ರವಾಸೋದ್ಯಮ ಸಚಿವರ ಸಭೆಯನ್ನು  ಭಾರತವು 2023 ರ ಮಾರ್ಚ್ 17 ಮತ್ತು 18 ರಂದು ಕಾಶಿಯಲ್ಲಿ  ಆಯೋಜಿಸಲಿದೆ. ಪ್ರಸ್ತುತ ಭಾರತವು ಶಾಂಘೈ ಸಹಕಾರ ಸಂಘಟನೆಯ  ಅಧ್ಯಕ್ಷ ರಾಷ್ಟ್ರವಾಗಿದೆ.
ಟಿಎಂಎಂ.ನಲ್ಲಿ ಎಸ್.ಸಿ.ಒ ಸದಸ್ಯ ರಾಷ್ಟ್ರಗಳ ನಡುವೆ ಪ್ರವಾಸೋದ್ಯಮದಲ್ಲಿ ಸಹಕಾರ ಅಭಿವೃದ್ಧಿಯ ಪ್ರವಾಸೋದ್ಯಮ ಜಂಟಿ ಕ್ರಿಯಾ ಯೋಜನೆಯನ್ನು ಅಂಗೀಕರಿಸಲಾಗುವುದು. ಟಿಎಂಎಂಗೆ ಮುಂಚಿತವಾಗಿ 2023 ರ ಮಾರ್ಚ್ 14 ಮತ್ತು 15 ರಂದು 2 ನೇ ಪ್ರವಾಸೋದ್ಯಮ ತಜ್ಞರ ಕಾರ್ಯ ಗುಂಪಿನ ಸಭೆ ನಡೆಯಲಿದೆ, ಇದು 2023 ರ ಮಾರ್ಚ್ 17 ರಂದು ಎಸ್.ಸಿ.ಒ ಪ್ರವಾಸೋದ್ಯಮ ಸಚಿವರ ಸಭೆಯಲ್ಲಿ ಅಂಗೀಕರಿಸುವುದಕ್ಕೆ ಮಂಡನೆಯಾಗುವ ಪ್ರವಾಸೋದ್ಯಮ ಜಂಟಿ ಕ್ರಮವನ್ನು ಚರ್ಚಿಸಿ ಅಂತಿಮಗೊಳಿಸುತ್ತದೆ.
2 ನೇ ಇಡಬ್ಲ್ಯೂಜಿ ಸಭೆಯಲ್ಲಿ ಚರ್ಚಿಸಲಾಗುವ ಜಂಟಿ ಕ್ರಿಯಾ ಯೋಜನೆಯಲ್ಲಿ ಎಸ್.ಸಿ.ಒ. ಪ್ರವಾಸೋದ್ಯಮ ಬ್ರಾಂಡ್ ಉತ್ತೇಜನ, ಪ್ರವಾಸೋದ್ಯಮದಲ್ಲಿ ಎಸ್.ಸಿ.ಒ. ಸದಸ್ಯ ರಾಷ್ಟ್ರಗಳ ಸಾಂಸ್ಕೃತಿಕ ಪರಂಪರೆಯನ್ನು ಉತ್ತೇಜಿಸುವುದು, ಪ್ರವಾಸೋದ್ಯಮದಲ್ಲಿ ಮಾಹಿತಿ ಮತ್ತು ಡಿಜಿಟಲ್ ತಂತ್ರಜ್ಞಾನದ ಹಂಚಿಕೆ ಮತ್ತು ವಿನಿಮಯ, ವೈದ್ಯಕೀಯ ಮತ್ತು ಆರೋಗ್ಯ ಪ್ರವಾಸೋದ್ಯಮದಲ್ಲಿ ಪರಸ್ಪರ ಸಹಕಾರವನ್ನು ಉತ್ತೇಜಿಸುವುದು, ಸೇವೆಗಳ ಗುಣಮಟ್ಟವನ್ನು ಸುಧಾರಿಸುವುದು ಸೇರಿವೆ. 2023 ರ ಮಾರ್ಚ್ 17 ರಂದು ಕಾಶಿಯಲ್ಲಿ ನಡೆಯಲಿರುವ ಎಸ್.ಸಿ.ಒ. ಪ್ರವಾಸೋದ್ಯಮ ಸಚಿವರ ಸಭೆಯಲ್ಲಿ ಜಂಟಿ ಕ್ರಿಯಾ ಯೋಜನೆಯನ್ನು ಅಂಗೀಕರಿಸಲಾಗುವುದು.
ಭಾರತವು 2023 ರ ಎಸ್.ಸಿ.ಒ  ಅಧ್ಯಕ್ಷತೆಯನ್ನು ವಹಿಸಿಕೊಂಡಿದೆ. ಭಾರತದ ಅಧ್ಯಕ್ಷತೆಯಲ್ಲಿ ಪ್ರವಾಸೋದ್ಯಮ ಟ್ರ್ಯಾಕ್ ಚಟುವಟಿಕೆಗಳ ಭಾಗವಾಗಿ, ಭಾರತ ಸರ್ಕಾರದ ಪ್ರವಾಸೋದ್ಯಮ ಸಚಿವಾಲಯವು  ಎಸ್.ಎ.ಟಿ.ಟಿ.ಇ.  ಸಂದರ್ಭದಲ್ಲಿ 2023 ರ ಫೆಬ್ರವರಿ 9 ರಿಂದ 11 ರವರೆಗೆ ಎಸ್.ಸಿ.ಒ ಪ್ರವಾಸೋದ್ಯಮ ಮಾರ್ಟ್ , 2023 ರ ಮಾರ್ಚ್ 13 ರಿಂದ 18 ರವರೆಗೆ ಎಸ್. ಸಿ.ಒ ತಜ್ಞರ ಮಟ್ಟದ ಪ್ರವಾಸೋದ್ಯಮ ಕಾರ್ಯ ಗುಂಪಿನ ಸಭೆ ಮತ್ತು ಕಾಶಿ  ಯಲ್ಲಿ ಎಸ್ ಸಿಒ ಪ್ರವಾಸೋದ್ಯಮ ಸಚಿವರ ಸಭೆ ಮತ್ತು  ಮುಂಬೈನಲ್ಲಿ ಎಸ್ ಸಿಒ ಆಹಾರ ಮೇಳ ದಂತಹ ವಿವಿಧ ಚಟುವಟಿಕೆಗಳನ್ನು ಯೋಜಿಸಿದೆ.
ಎಸ್.ಸಿ.ಒ.ದ ಎಂಟು ಸದಸ್ಯ ರಾಷ್ಟ್ರಗಳು ವಿಶ್ವ ಜನಸಂಖ್ಯೆಯ ಸುಮಾರು 42% ಮತ್ತು ಜಾಗತಿಕ ಜಿಡಿಪಿಯ 25% ನ್ನು ಪ್ರತಿನಿಧಿಸುತ್ತವೆ. ಈ ಪ್ರದೇಶಗಳಲ್ಲಿ ಅಪಾರ ಪ್ರವಾಸೋದ್ಯಮ ಸಾಮರ್ಥ್ಯವಿದೆ, ಇದನ್ನು ಎಸ್ ಸಿಒ ರಾಷ್ಟ್ರಗಳ ಬಗ್ಗೆ ಜಾಗೃತಿ ಹೆಚ್ಚಿಸುವ ಮೂಲಕ ಉತ್ತೇಜಿಸಬಹುದು. ಎಸ್ ಸಿಒ ಸದಸ್ಯ ರಾಷ್ಟ್ರಗಳು, ವೀಕ್ಷಕರು ಮತ್ತು ಪಾಲುದಾರರ ಒಟ್ಟು ಸಾಂಸ್ಕೃತಿಕ ಪರಂಪರೆಯಲ್ಲಿ 207 ಯುನೆಸ್ಕೋ ವಿಶ್ವ ಪರಂಪರೆಯ ತಾಣಗಳು ಸೇರಿವೆ. ಈ ಪ್ರದೇಶದ ಈ ವಿಶಿಷ್ಟ ಉತ್ಪನ್ನವನ್ನು ಪ್ರದರ್ಶಿಸಲು, ಎಸ್ ಸಿಒ ಸದಸ್ಯ ರಾಷ್ಟ್ರಗಳು ಪ್ರತಿ ವರ್ಷ ಒಂದು ನಗರವನ್ನು  ಪ್ರವಾಸೋದ್ಯಮ ಮತ್ತು ಸಾಂಸ್ಕೃತಿಕ ರಾಜಧಾನಿಯಾಗಿ ಪರಿಗಣಿಸಲು ನಿರ್ಧರಿಸಿವೆ. ಈ ಉಪಕ್ರಮದ ಅಡಿಯಲ್ಲಿ "ಕಾಶಿ"  ಯನ್ನು ಎಸ್ ಸಿಒದ ಮೊದಲ ಸಾಂಸ್ಕೃತಿಕ ರಾಜಧಾನಿಯಾಗಿ ಗೊತ್ತುಪಡಿಸಲಾಗಿದೆ ಎಂಬುದು ಒಂದು ಆಸಕ್ತಿಕರ ಉಲ್ಲೇಖನೀಯ ಸಂಗತಿಯಾಗಿದೆ.
ಶಾಂಘೈ ಸಹಕಾರ ಸಂಘಟನೆ  2001 ರ ಜೂನ್ 15ರಂದು ಶಾಂಘೈನಲ್ಲಿ ಸ್ಥಾಪಿತವಾದ ಅಂತರ ಸರ್ಕಾರಿ ಸಂಸ್ಥೆಯಾಗಿದೆ. ಎಸ್.ಸಿ.ಒ. ಪ್ರಸ್ತುತ ಎಂಟು ಸದಸ್ಯ ರಾಷ್ಟ್ರಗಳನ್ನು , ಪೂರ್ಣ ಸದಸ್ಯತ್ವವನ್ನು ಸ್ವೀಕರಿಸಲು ಆಸಕ್ತಿ ಹೊಂದಿರುವ ನಾಲ್ಕು ವೀಕ್ಷಕ ರಾಷ್ಟ್ರಗಳು  ಮತ್ತು ಆರು "ಸಂವಾದ ಪಾಲುದಾರರು" ಗಳನ್ನು ಒಳಗೊಂಡಿದೆ.